
ΠΕ ΡΙΕΧΟΜΕ ΝΑ 
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλοϋ και δημιουργία ζώνης παραλίας στη 
θέση Βουβάλα περιοχής Αχλάδας Μαλεβιζίου Ν. Ηρακλείου. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων δέκα (10) κτιρίων που βρίσκονται 
στο ρυμοτομικό σχέδιο της πόλης της Αθήνας και καθορισμός 
ειδικών όρων και περιορισμών δόμησης.. 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 2917 (1) 

Καθορισμός των ορίων του αιγιαλοϋ και δημιουργία ζώνης παραλίας στη θέση 
Βουβάλα περιοχής Αχλάδας Μαλεβιζίου Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 

' Εχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 «περί αιγιαλοϋ 
και παραλίας», όπως τροποποιήθηκαν και συμπληρώθηκαν με τις διατάξεις: α) του 
άρθρου 13 του Ν. 1878/1980 και β) του άρθρου 23 του Ν. 1337/1983, 

2. Τις διατάξεις της παραγράφου 9 του άρθρου 1 του Κεφαλαίου Β' 
της Ο. 208/181/26.4.1982 (ΦΕΚ 216/26.4.1982 τεύχος Β') κοινής 
απόφασης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής αρμο¬ 
διότητας του Υπουργείου Οικονομικών». 

3. Την από 29.10.1986 έκθεση της «Επιτροπής καθορισμού των ορίων 
του αιγιαλοϋ και παραλίας και θέσεων αμμοληψίας», που καθόρισε τα όρια 
του αιγιαλοϋ και της παραλίας στην θέση Βουβάλα περιοχής Αχλάδας Μαλεβι¬ 
ζίου και το από Ιούνιο 1986 με κλίμακα 1:500 τοπογραφικό διάγραμμα του 
Αρχιτέκτονα μηχανικού Επαμ. Γ. Λιναρδάκη που θεωρήθηκε την 29.9.1986 
από τη Διεύθυνση Τεχνικών Υπηρεσιών της Νομαρχίας Ηρακλείου και συνο¬ 
δεύει την έκθεση της προαναφερόμενης Επιτροπής. 

4. Τη σύμφωνα γνώμη του Γενικού Επιτελείου Ναυτικού, που διατυπώθηκε 
στο 187.2/44/87/9.2.1987 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/1955 (ΦΕΚ 
97/Α/1955) «περί διοικητικής αποκεντρώσεως» σε συνδυασμό με τις διατάξεις 
του από 28.6.1955 Β.Δ/τος «περί εξαιρέσεως από της κατά το άρθρο 1 
παράγραφος 1 του Ν. 3200/1955 αρμοδιότητος των Νομαρχών, αντικειμένων 
τινών αρμοδιότητος του Υπουργού Οικονομικών», του Β.Δ. 704/1970 και του 
άρθρου 1, παράγραφος 5 του Π.Δ. 71/25.2.1984, σχετικά με τη μεταβίβασι 
αρμοδιοτήτων του Υπουργού Οικονομικών στους Νομάρχες και στις περιφερεια¬ 
κές Αρχές διανομαρχιακού επιπέδου, αποφασίζουμε: 

Επικυρώνουμε την από 29.10.1986 έκθεση της Επιτροπής καθορισμού 
των ορίων του αιγιαλού και παραλίας και θέσεων αμμοληψίας, καθώς και το 
από Ιουνίου 1986 τοπογραφικό διάγραμμα, που την συνοδεύει, το οποίο 
συντάχθηκε από τον Επαμ. Λιναρδάκη μηχανικό, με κλίμακα 1:500 και 


θεωρήθηκε την 29.9.1986 από την Διεύθυνση Τεχνικών Υπηρεσιών της Νο- 
” ι μαρχίας Ηρακλείου, επί του οποίου η πιο πάνω Επιτροπή, με κόκκινη γραμμή 
καθόρισε τα όρια του αιγιαλού, στη θέση Βουβάλα της περιοχής Αχλάδας 
Μαλ/ζίου, και με κίτρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που προαναφέ- 
1 ραμε, να δημοσιευθούν στην Εφημερίδα της Κυβερνήσεως, σύμφωνα με τις 
διατάξεις του άρθρου 13 του Ν. 1078/1983. 

Ηράκλειο, 2 Απριλίου 1987 
Ο Νομάρχης 
Μ.ΛΟΥΚΑΚΗΣ 
ΕΚΘΕΣΗ Επιτροπής Καθορισμού 
των ορίων του αιγιαλού και παραλίας 
Στο Ηράκλειο σήμερα 29 Οκτωβρίου 1986 οι: 

1) Νικόλαος Χατζηγιάννης Οίκον. Έφορος Β' Οικον. Εφορίας Ηρακλείου ως 

πρόεδρος. . 

2) Νικόλαος Καπετανάκης αναπληρωτής Δ/ντής Δ/νσεων Τεχνικών 
Υπηρεσιών Ν. Ηράκλειοι* ως μέλος. 

3) Γεώργιος Κουράτορας αναπληρωτής Λιμενάρχου Κεντρικού Λιμεναρ¬ 
χείου Ηρακλείου, ως μέλος αποτελέσαμε την επιτροπή καθορισμού των 
ορίων του αιγιαλού και παραλίας που προβλέπει το άρθρ. 74 του ΠΔ. 
636/1977 όπως διαμορφώθηκε με την με αριθμ. 0208/181/26.4.82 
κοινή Υπουργική απόφαση των Υπουργών Π. Κυβερνήσεως και Οικονομι¬ 
κών και που συγκροτήθηκε με τη με αριθμό 2339/13.2.86 απόφαση του 
Νομάρχη Ηρακλείου και αφού λάβαμε υπόψη μας: 

1) Την από 13.6.86 αίτηση του Φιλήμωνα Μπαμιεδάκη με την οποία ζητά 
το καθορισμό του αιγιαλού και της παραλίας μπροστά από την ιδιοκτησία του 
που βρίσκεται στη θέση Βουβάλα περιοχής Αχλάδας Ηρακλείου. 

2) Το από Ιουνίου 1986 τοπογραφικό και υψομετρικό διάγραμμα του Μηχανι¬ 
κού Επαμ. Λιναρδάκη που ελέγχθηκε από το μηχανικό της Δ.Τ.Υ.Ν.Η Νικ. 
Καπετανάκο στις 29.9.86 και θεωρήθηκε από τον Δ/ντή της Δ.Τ.Υ.Ν.Η Ιωάννη 
Μιμήδη στις 29.9.86 στο οποίο εμφανίζεται η υπό καθορισμό περιοχή. 

3) Τις διατάξεις του ΑΝ 2344/1940 όπως αυτός τροποποιήθηκε καθώς 
και την περί αιγιαλού δικαστηριακή νομολογία. 

4) Την δια της επιτόπιου μεταβάσεως σχηματισθείσα αντίληψη περίπου 
πλάτους της βρεχομένης ζώνης ξηράς και λοιπά στοιχεία, αποφασίζει: 

1) Καθορίζει επί του ως άνω τοπογραφικού διαγράμματος. 

α) Την οριογραμμή αιγιαλού δια συνεχούς ερυθρός πολυγωνικής γραμμής από 
το σημείο 1 μέχρι το σημείο 22 της οποίας οι κορυφές εξασφαλίζονται από σταθερά 
σημεία. 

β) Την οριογραμμή της παραλίας ζώνης πλάτους 10 μέτρων επειδή δεν 
εξυπηρετούνται οι σκοποί της παραγρ. 1 του άρθ. 7 του ΡΝ 2344/1940 δια 
συνεχούς κίτρινης πολυγωνικής γραμμής από το σημείο 1' μέχρι το σημείο 
19' της οποίας οι κορυφές εξασφαλίζονται από σταθερά σημεία. 

2) Αποφαίνεται ότι δεν υφίσταται παλαιός αιγιαλός. * 

Η ΕΠΙΤΡΟΠΗ 

Ο ΠΡΟΕΔΡΟΣ ΤΑ ΜΕΛΗ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΟΙΚ. 22565/1250 (2) 

Χαρακτηρισμός ως διατηρητέων δέκα (10) κτιρίων που βρίσκονται 

στο ρυμοτομικό σχέδιο της πόλης της Αθήνας και καθορισμός ειδι¬ 
κών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρο 
5, όπως τροποποιήθηκε με την υπ’ αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Την από 25.7.1986 αιτιολογική έκθεση και την από 29.12.1986 
εισήγηση της Δ/νσης Παραδοσιακών Οικισμών και Περιβάλλοντος (Γ7). 

4. Την από 19.9.1986 απάντηση των Γεωργίου Γιαννάκαρη, 
Ελένης Καλλινίκου, Βασιλείου Γιαννάκαρη και Σωκράτη Γιαννά¬ 
καρη, την από 15.9.86 απάντηση της Αικατερίνης Καραβάσσου, 
Μαρίας Σολωμού και Αθηνάς Σταμπολτζή, την από 27.9.86 απά¬ 
ντηση του Γεωργίου Παντελίδη, την από 27.9.86 απάντηση της 
Νίκης Ζουμπουλάκη, την από 21.10.86 απάντηση της Ευαγγελίας 
Γιαννακούρου, Μαρίνας Γιαννακούρου και Αικατερίνης Γαλανάκη, 
την από 28.9.86 απάντηση της Αικατερίνης Σκιαδά και την παρέ¬ 
λευση της προθεσμίας που ορίζεται από τις διατάξεις του άρθρου 4 
παρ. 2 του Ν. 1577/85 (ΦΕΚ 210/Α) χωρίς να περιέλθουν στην 
Δ/νση Παραδοσιακών Οικισμών και Περιβάλλοντος τυχόν αντιρρή¬ 
σεις των λοιπών ενδιαφερομένων, αποφασίζουμε: 

1. Χαρακτηρίζονται ως διατηρητέα δέκα (10) κτίρια που βρίσκο¬ 
νται στο ρυμοτομικό σχέδιο της πόλης της Αθήνας όπως αυτά 
φέρονται με αύξοντα αριθμό από 1 μέχρι 10 στον κατάλογο που 
ακολουθεί και φαίνεται σημειωμένα με διαγράμμιση και τον αντί¬ 
στοιχο αύξοντα αριθμό στα σχετικά τέσσερα (4) πρωτότυπα τοπο¬ 
γραφικά διαγράμματα σε κλίμακα 1:1000 που θεωρήθηκαν από 
τον Προϊστάμενο της Δ/νσης Πολεοδομικών Εφαρμογών με την υπ’ 
αρ. 22565/1987 πράξη του και που συνοπτικά τους αντίτυπα 
δημοσιεύονται με την παρούσα απόφαση γιατί πρόκειται για κτίρια 
με ιδιαίτερο αρχιτεκτονικό ενδιαφέρων και είναι χαρακτηριστικά 
δείγματα της παραδοσιακής αρχιτεκτονικής. 

1. 28ης Οκτωβρίου (Πατησίων) αρ. 45 και Πολυτεχνείου αρ. 2, φερό- 
μενο ως ιδιοκτησία πολλών ιδιοκτητών που εκπροσωπούνται από τον Γεώρ¬ 
γιο Γιαννάτο. 

2. 28ης Οκτωβρίου (Πατησίων) αρ. 47, φερόμενο ως ιδιοκτησία Ιταλικού 
Ινστιτούτου. 

3. Αριστοτέλους αρ. 50 και Ηπείρου αρ. 23, φερόμενο ως ιδιοκτησία 
Βαρβάρας Ζαφείρη και άλλων συνιδιοκτητών. 

4. Κότσικα αρ. 7 και Μαυροματαίων, φερόμενο ως ιδιοκτησία Ιατρικής 
Εταιρείας Καβάλας. 


5. Κότσικα αρ. 4, φερόμενο ως ιδιοκτησία Ισμήνης Μπούζα. 

6. Μαυροματαίων αρ. 35α και Δεριγνύ αρ. 1, φερόμενο ως 
ιδιοκτησία Σωκράτη, Γιαννάκαρη, Γεωργίου Γιαννάκαρη, Βασιλείου 
Γιαννάκαρη, Ελένης Καλλινίκου, Αικατερίνης Καραβάσσου, Μαρίας 
Σολωμού και Αθηνάς Σταμπολτζή. 

7. Μαυροματαίων αρ. 35 και Δεριγνύ αρ. 2-4, φερόμενο ως ιδιοκτη¬ 
σία Κωνσταντίνου Σμπίλια και Πέτρου Σμπίλια. 

8. Αχαρνών αρ. 33 και Ηπείρου αρ. 39, φερόμενο ως ιδιοκτησία Νικο¬ 
λάου Βοβολίνη. 

9. Παρρασίου αρ. 4, φερόμενο ως ιδιοκτησία Νίκης Ζουμπουλάκη. 

10. Κοδρικτώνος αρ. 28 και 3ης Σεπτεμβρίου αρ. 130, φερό¬ 
μενο ·ως ιδιοκτησία Ευαγγελίας Γιαννακούρου, Μαρίνας Γιαννα¬ 
κούρου και Αικατερίνης Γαλανάκη. 

2. Διατηρητέο χαρακτηρίζεται το αρχικό εκάστοτε κτίριο και οι 
εναρμονιζόμενες με αυτό μεταγενέστερες προσθήκες, όχι όμως και 
τα πάσης φύσης καθ’ ύψος ή κατ’ επέκταση υπάρχοντα προσκτί- 
σματα που αλλοιώνουν το αρχικό κτίριο. 

3. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή τόσο του κτιρίου συνολικά όσο 
και των επί μέρους αρχιτεκτονικών ή καλλιτεχνικών διακοσμητικών 
στοιχείων τους, πλην των προσκτισμάτων ή των στοιχείων των κτι¬ 
ρίων των οποίων την αφαίρεση εγκρίνει η Επιτροπή Πολεοδομικού 
και Αρχιτεκτονικού Ελέγχου (ΕΠΑΕ). 

4. Επιτρέπεται η επισκευή, ο εκσυγχρονισμός των εγκαταστά¬ 
σεων, η ενίσχυση του φέροντα οργανισμού, καθώς και η εσωτερική 
διαρρύθμιση για λόγους λειτουργικούς των διατηρητέων κτιρίων 
εφόσον δεν αλλοιώνεται ο αρχιτεκτονικός χαρακτήρας του κτιρίου 
και δεν θίγονται τα διατηρητέα στοιχεία του. 

5α. Δεν επιτρέπεται η τοποθέτηση φωτεινών ή μη επιγραφών 
και διαφημίσεων στα διατηρητέα κτίρια. Επιτρέπεται μόνο η τοποθέ¬ 
τηση επιγραφών περιορισμένων διαστάσεων που πληροφορούν για 
τυχόν χρήση των των κτιρίων αυτών. 

β. Κατ’ εξαίρεση επιτρέπεται η τοποθέτηση φωτεινών επιγραφών 
στο ισόγειο καταστημάτων που αναφέρονται αποκλειστικά στο όνομα 
και στο αντικείμενο των εργασιών τους. Οι φωτεινές επιγραφές στα 
ισόγεια των καταστημάτων έστω και αν τοποθετούνται μέσα στις προ¬ 
σθήκες έχουν χρώμα λευκό ή κίτρινο, σταθερό και συνεχές και αποτε¬ 
λούνται από μεμονωμένα στοιχεία, γράμματα, αριθμούς. 

6. Για οποιαδήποτε οικοδομική εργασία στο εξωτερικό και εσωτε¬ 
ρικό των διατηρητέων κτιρίων και στο χώρο που τα περιβάλλει καθώς 
και για την τοποθέτηση επιγραφών απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 1 Απριλίου 1987 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΟΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

